بڑھئی کے پیشے میں خواتین

نجاری یا بڑھئی کے پیشے میں خواتین کی حصے داری دنیا بھر میں بہت کم ہے۔ کچھ ملکوں میں یہ عملًا مفقود ہے۔ تاہم ترقی پزیر دنیا میں اس حصے داری میں اضافہ ہو رہا ہے۔ 2011ء میں ریاستہائے متحدہ امریکا میں 1.4 فی صد بڑھئی خواتین پائی گئی تھیں جو وہاں کی مزدوری شماریات کے بیورو (یو ایس لیبر اسٹاٹسٹکس بیورو) کے مطابق گذشتہ 35 سال سے وہی اوسط رہی ہے۔ تاہم اسی بیورو نے اس میدان میں خواتین کے حصے کے بڑھنے اور کم از کم دو فی صد ہونے کی امید جتائی، کیوں کہ 2021ء تک اس میدان میں 200,000 نجاری کی نئی ملازمتوں کے امکانات موجود ہیں۔Less than 2 Percent of Carpenters Are Women—Meet the Master Builder Working to Change That

 بر صغیر میں بڑھئی خواتین 
ہنزہ کے التت گاؤں میں خواتین کو ہنرمند بنانے کے لیے اپنی نوعیت کا ایک منفرد منصوبہ شروع کیا گیا ہے۔ ’شقم‘ نامی اس پراجیکٹ کے تحت خواتین کو فرنیچر، کھلونے اور دوسری مصنوعات بنانے کی تربیت دی جاتی ہے۔ یہ شقم پراجیکٹ 2003ء میں آغا خان کلچرل سروس پاکستان کی سرپرستی میں شروع ہوا تھا۔ اس کے تحت غریب خواتین کو فنی تربیت دی جاتی ہے تاکہ وہ معاشرے کی فعال ارکان بن سکیں۔ 2007ء میں ناروے کے سفارت خانے نے بھی اس پراجیکٹ میں دلچسپی لی اور اس کے لیے مالی تعاون پر آمادگی ظاہر کی۔ قم کی ہنرمند خواتین کے بنائے ہوئے لکڑی کے چمچے، جو فنشنگ کے مراحل سے گزرنے کے بعد بازار میں فروخت کے لیے پیش کر دیے جاتے ہیں۔ اس منصوبے سے سے وابستہ خواتین مکمل حفاظتی انتظامات کے تحت تربیت حاصل کرتی ہیں، جن میں شور سے بچنے کے لیے کانوں پر خصوصی ہیڈفون لگانا شامل ہے۔دستِ ہنر مند

اسی طرح سے بھارت، بنگلہ دیش اور دیگر ممالک میں خواتین بڑھئی کے پیشے میں قدم رکھ رہی ہیں۔

 کام کی عمومی نوعیت 
بڑھئی خواتین ایک عام تعمیراتی کام کی طرح خدمات نہیں انجام دیتی ہیں۔ وہ عمومًا کسی ادارے سے جڑتی ہیں یا پھر اپنے طور پر منصوبے انجام دیتی ہیں۔ فرنیچر سازی وہ کرسیاں، میز، لکڑی کی الماریاں، دروازے، کھڑکیاں۔ غرض دیگر سبھی لکڑی کا سامان تیار کرتی ہیں۔ تاہم یہ بڑھئی خواتین خود درخت نہیں کاٹتی ہیں بلکہ دست یاب لکڑی کے چکلوں کسی شے اور ہیئت میں بدل کرتی ہیں۔http://www.shedoesthecity.com/women-in-carpentry

 معروف میڈیا میں 
جیسا کہ بھارت جیسے ملک میں بڑھئی کے پیشے میں عمومًا مرد حضرات ہی دیکھے گئے ہیں، تاہم جنوبی ہند اور خاص طور پر ملیالم زبان کے کچھ فلموں خواتین کو بڑھئی کے طور پر دکھایا جا چکا ہے۔ یہ فہرست بہت مختصر ہے اور یہ اس طرح ہے:

 رساتھانتارم (Rasathanthram) (ء2006) — اس فلم میں ایک لڑکی کن مانی (Kanmani) کا کردار ہے جو لڑکے کے بھیس میں کام کرتی ہے اور کئی بڑھئیوں کے ساتھ ورکشاپ میں مدد کرتی ہے۔ 

 پیرومتھاچن (Perumthachan) (ء1991) — یہ فلم ایک ماسٹر کارپنٹر (صدر بڑھئی) کے بارے میں ہے۔ حالاں کہ فلم کا مرکزی کردار مرد ہے اور خواتین یہاں معاون کردار یا معاشرتی پس منظر میں دکھائی گئی ہیں۔ 

 مزید دیکھیے 
 بڑھئی
 خواتین کو بااختیار بنانا

 حوالہ جات 

زمرہ:بڑھئی
زمرہ:خواتین بلحاظ پیشہ